CELEX: 62020CN0649
Language: bg
Date: 2020-12-01 00:00:00
Title: Дело C-649/20 P: Жалба, подадена на 1 декември 2020 г. от Кралство Испания срещу решението, постановено от Общия съд (осми разширен състав) на 23 септември 2020 г. по съединени дела T-515/13 RENV и T-719/13 RENV, Кралство Испания и др./Европейска комисия

29.3.2021   
            
            
               BG
            
            
               Официален вестник на Европейския съюз
            
            
               C 110/13
            
         
      Жалба, подадена на 1 декември 2020 г. от Кралство Испания срещу решението, постановено от Общия съд (осми разширен състав) на 23 септември 2020 г. по съединени дела T-515/13 RENV и T-719/13 RENV, Кралство Испания и др./Европейска комисия
      (Дело C-649/20 P)
      (2021/C 110/13)
      Език на производството: испански
      
         Страни
      
      
         Жалбоподател: Кралство Испания (представители: S. Centeno Huerta и S. Jiménez García)
      
         Друга страна в производството: Европейска комисия
      
         Искания на жалбоподателя
      
      
                  —
               
               
                  да се отмени решение на Общия съд от 23 септември 2020 г., Кралство Испания и др./Комисия, постановено по съединени дела T-515/13 RENV и T-719/13 RENV, EU:T:2020:434,
               
            
                  —
               
               
                  да се отмени Решение 2014/200/ЕС на Комисията от 17 юли 2013 година относно Държавна помощ SA.21233 C/11 (ex NN/11, ex CP 137/06), приведена в действие от Испания — Система за данъчно облагане, приложима за някои споразумения за финансов лизинг, известна като испанска система „лизинг срещу данък“ (1),
               
            
                  —
               
               
                  да се осъди Комисията да заплати съдебните разноски.
               
            
         Основания и основни доводи
      
      
                  1.
               
               
                  Общият съд е нарушил член 47 от Хартата във връзка с член 256 ДФЕС, като не е изложил мотиви, що се отнася до анализа на селективността по член 107, параграф 1 ДФЕС и принципите относно възстановяването.
               
            
                  2.
               
               
                  Общият съд неправилно е тълкувал член 107, параграф 1 ДФЕС, що се отнася до селективността на мярката.
               
            
                  3.
               
               
                  Общият съд неправилно е тълкувал и приложил принципа на защита на оправданите правни очаквания и принципа на правна сигурност, във връзка с контрола върху помощите съгласно член 108 ДФЕС, поради метода на анализ, който е използвал, и поради това, че е изпразнил от съдържание двата принципа.
               
            
                  4.
               
               
                  Общият съд неправилно е тълкувал и приложил принципите, приложими за възстановяването.
               
            
         (1)  ОВ L 114, 2014 г., стр. 1.